Case ID: 1239622
Sentence 0: Belə ki, o, xx.xx.2020-ci il tarixdə saat 07 radələrində özünə məxsus “B” kateqoriyalı sürücülük vəsiqəsi əsasında idarə etdiyi texniki cəhətdən saz vəziyyətdə olan “MercedesBenz” markalı, “C250B” modelli **-OP-*** dövlət qeydiyyat nişanlı avtomobillə Nəsimi rayonu, Xan Şuşinski küçəsi ilə hərəkətdə olarkən Nəsimi rayonu, Vaqif prospektinin kəsişməsində “Yol hərəkəti haqqında” Azərbaycan Respublikası Qanununun 63-cü maddəsinin 1-ci hissəsinin tələblərini pozaraq, yəni öz hərəkəti istiqamətində “Dayanmadan keçmə qadağandır” yol nişanının olmasını nəzərə alaraq idarə etdiyi avtomobili yol ayrıcına daxil olmadan dayandırmalı, kəsişən yolla yolayrıcına nəqliyyat vasitəsinin yaxınlaşmadığına əmin olmalı, yolayrıcına nəqliyyat vasitəsi yaxınlaşdığı vəziyyətdə isə həmin nəqliyyat vasitəsinə yol verməli, bundan sonra hərəkətin təhlükəsizliyinin təmin olunduğu vəziyyətdə yolayrıcına daxil olaraq hərəkətinə davam etməli olduğu halda qanunun həmin tələblərinə əməl etməyərək yol hərəkəti qaydalarını pozaraq “dayanmadan keçmə qadağandır” nişanını gözləmədən baş yol hesab edilən Nəsimi rayonu, Vaqif prospektinə daxil olmuş və həmin prospekt istiqamətində 60 km/saat surətlə hərəkətdə olan texniki cəhətdən saz vəziyyətdə olan Zərərçəkmiş şəxs1 etibarnamə əsasında idarə etdiyi “Hyundai Elantra” markalı **-XD-*** dövlət qeydiyyatnişanlı avtomobilin qabaq sol yan hissəsinə vurmuş, nəticədə Zərərçəkmiş şəxs1 qapalı kəllə beyin travması, baş beyin silkələnməsi, burun sümüklərinin qapalı, qəlpəli yerdəyişmiş sınığı, sol əlin İ barmağının daraq-falanqa oynağında kapsul-bağ aparatının zədələnməsi, yarımçıxığı, alın, təpə, burun nahiyyələrinin, üst dodağın selikli qişasının əzilmiş-cırılmış yaraları, üst çənədə soldan İİ dişin tac hissəsinin sınması və hər iki gözaltı nahiyyənin qançırları kimi dərəcələrinə görə ümumilikdə sağlamlığın uzun müddətə pozulmasına səbəb olan sağlamlığa az ağır zərər vurmaya aid bədən xəsarətləri yetirmiş, almış olduğu xəsarətlərdən “Hyundai Elantra” markalı **-XD-*** dövlət qeydiyyat nişanlı avtomobilin sürücüsü Zərərçəkmiş şəxs1 idarəetməni itirərək Vaqif prospekti istiqamətində yolun sağ tərəfindəki səkinin üzərində dayanmış Zərərçəkmiş şəxs2 vurmuş, nəticədə Zərərçəkmiş şəxs2 sol bazunun travmatik çıxığı və kürəküstü vətərin hissəvi qopması, sağ qamış və sağ incik sümüklərinin qapalı, yerdəyişən sınıqları döş qəfəsinin sağ yan səthinin sıyrığı yaraları ilə nəticələnən dərəcələrinə görə ümumilikdə sağlamlığın uzun müddətə pozulmasına səbəb olan sağlamlığa az ağır zərər vurmaya aid bədən xəsarətləri almış, bundan sonra “Hyundai Elantra” markalı **-XD-*** dövlət qeydiyyat nişanlı avtomobil həmin səkidə yerləşən Azərbaycan Respublikası Bakı şəhər İcra Hakimiyyəti “Bakı Şəhər İşığı” elektrik şəbəkə müəssisəsinə məxsus “Fonar” tipli işıq dirəyinə dəyərək onu yaxınlıqda yerləşən ağacın üzərinə aşırmış, nəticədə ağacdan qopan budaq Zərərçəkmiş şəxs3 üzərinə düşərək Zərərçəkmiş şəxs3 sol bazunun qançırı sağlamlığa zərər vurmayan dərəcəsi təyin edilməyən xəsarət yetirməklə Azərbaycan Respublikası Bakı şəhər İcra Hakimiyyəti “Bakı Şəhər İşığı” elektrik şəbəkə müəssisəsinə məxsus “Fonar” tipli işıq dirəyini yararsız hala salaraq sındırmaqla həmin müəssisəyə 5280 manat, “Hyundai Elantra” markalı **-XD-*** dövlət qeydiyyat nişanlı avtomobilin sahibi Zərərçəkmiş şəxs1 isə 9525 manat dəyərində maddi ziyan vurmaqla yol nəqliyyat hadisəsi törətmişdir.